Foto: RIA Novosti/AP Rossiya tashqi ishlar vaziri o‘rinbosari Igor Morgulovning ma’lum qilishicha, ayni damda tashqi siyosat idorasi Rossiya prezidenti Vladimir Putin va Shimoliy Koreya yetakchisi Kim Chen Inning o‘zaro uchrashuviga tayyorgarlik ko‘rmoqda. Vazir o‘rinbosarining so‘zlari RIA «Novosti» tomonidan keltirilgan. «Biz hozirda sanalarni muvofiqlashtirmoqdamiz», - dedi Morgulov. Shuningdek, uning tasdiqlashicha, mamlakat rahbarlarining uchrashuviga tayyorgarlik jarayoni hozirda «davom etmoqda». Eslatib o‘tamiz, avvalroq Janubiy Koreya prezidenti KXDR yetakchisining rejalarini oshkor qilgandi.